[pic] | EIROPAS KOPIENU KOMISIJA | Briselē, 18.10.2006 COM(2006) 599 galīgā redakcija 2006/0199 (COD) Priekšlikums EIROPAS PARLAMENTA UN PADOMES LĒMUMS ar ko izveido Eiropas statistikas pārvaldības konsultatīvo padomi (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Atsaucoties uz Padomes 2004. gada 2. jūnija un 2005. gada 17. februāra uzaicinājumu stiprināt statistikas pārvaldību, lai nodrošinātu valstu statistikas institūtu un Eurostat neatkarību, integritāti un atbildību, Komisija īstenoja stratēģiju, kas paredz uzlabot statistikas datu kvalitāti saistībā ar pārmērīga deficīta procedūru un stiprināt Statistikas biroja operatīvo kompetenci. Saskaņā ar trešo darbības virzienu Komisija 2005. gada 25. maijā pieņēma paziņojumu un ieteikumu par valstu un kopienas statistikas iestāžu neatkarību, integritāti un atbildību ar ko izsludināja Eiropas Statistikas prakses kodeksu, ko sagatavojuši valstu statistikas institūti un Eurostat un kā pašregulatīvu instrumentu apstiprinājusi Statistikas programmu komiteja. Lai līdzsvarotu šo pašregulatīvo pieeju ar atbildīguma vajadzību, tajā pašā ieteikumā Komisija paziņoja par nodomu izveidot ziņošanas sistēmu, lai uzraudzītu kodeksa stingru ievērošanu Eiropas Statistikas sistēmā[1], kas ietvertu ārēju padomdevēju institūciju, kura ieņemtu aktīvu lomu kodeksa ieviešanas uzraudzībā un, tādejādi, stiprinātu neatkarību, integritāti un atbildību. Ekonomikas un finanšu padomes 2005. gada 8. novembra secinājumos tika uzsvērts cik lietderīga būtu šāda institūcija, kas „… veicinātu Eurostat un – saistībā ar Eiropas Statistikas prakses kodeksa īstenošanas salīdzinošo vērtēšanu - Eiropas statistikas sistēmas neatkarību, integritāti un atbildību”. Tai pat laikā secinājumos tika norādīts, ka drīzāk būtu jāizveido jauna atsevišķa institūcija nevis, veicot Eiropas Ekonomiskās un sociālās statistikas informācijas padomdevēju komitejas reformu, no jauna jāpārskata tās pienākumi. Priekšlikums Eiropas Parlamenta un Padomes lēmumam izveidot Eiropas statistikas pārvaldības konsultatīvu padomi atbilst iepriekš minētajiem apsvērumiem un tādejādi papildina Eiropas statistikas pārvaldības struktūru. | 139 | Spēkā esošie noteikumi priekšlikuma jomā Priekšlikuma darbības jomā nav spēkā esošu noteikumu | 141 | Atbilstība pārējiem ES politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 211 | Apspriešanās metodes, galvenās aptaujātās nozares un respondentu vispārīgais profils Priekšlikums ir sagatavots, apspriežoties ar Statistikas programmu komiteju un Ekonomikas un finanšu komiteju. | 212 | Atbilžu kopsavilkums un tas, kā tās ņemtas vērā Viens no svarīgākajiem apspriešanās procesa rezultātiem bija atziņa, ka jāizveido konsultatīva padome, vienlaikus garantējot tās neatkarību un atbilstību Ekonomikas un finanšu komitejas padomes 2005. gada 8. novembra secinājumiem. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums Cita izskatītā iespēja paredzēja Eiropas Ekonomiskās un sociālās statistikas informācijas padomdevēju komitejai uzticēt konsultatīvās padomes uzdevumu veikšanas pilnvaras, pirms tam veicot būtisku šīs komitejas reformu, īpaši uzsverot biedru skaita samazināšanu, lai pēc paplašināšanās saglabātu pārvaldāmu komitejas apjomu. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Šī priekšlikuma mērķis ir izveidot Eiropas statistikas pārvaldības konsultatīvu padomi, lai palielinātu Eiropas statistikas ticamību, sniegtu ieteikumus Komisijai un ziņotu par Statistikas biroja veikto Eiropas Statistikas prakses kodeksa īstenošanu. | 310 | Juridiskais pamats Līguma 285. pants nodrošina tiesisko pamatu Eiropas Parlamenta un Padomes pieņemtajiem pasākumiem Kopienas statistikas veidošanai un nosaka principus, kādiem tai ir jāatbilst. Eiropas statistikas pārvaldības konsultatīvā padome jāveido no kvalificētiem speciālistiem, kurus, pēc apspriešanās ar Eiropas Parlamentu un Padomi, ieceļ Komisija, un, kuri spēj sniegt objektīvu skatījumu par Eiropas Statistikas sistēmu. Lai stiprinātu Padomes neatkarību un apliecinātu likumdevēja saistības par juridisko instrumentu ar ko tiek nodibināta Eiropas statistikas pārvaldības konsultatīvā padome, jāizvēlas Eiropas Parlamenta un Padomes lēmums. | Proporcionalitātes princips | 331 | Priekšlikums ir saskaņā ar proporcionalitātes principu, jo tas attiecas uz Komisijas darbībām saistībā ar Eiropas statistiku un Eiropas Statistikas sistēmas darbību kopumā. Konsultatīvās padomes kompetencē nav atsevišķu valstu prakses vai institūciju izskatīšana. Piedāvātās konsultatīvās padomes pienākumi un darbības kalpos pamatmērķim – veicināt Statistikas biroja un Eiropas statistikas sistēmas kopumā neatkarību, integritāti un atbildību, tādejādi stiprinot lietotāju uzticēšanos Eiropas statistikai. | 332 | Atbilstoši Padomes secinājumiem, piedāvātā konsultatīvā padome būs ļoti maza un tās priekšrocība būs tās locekļu izcilā pieredze statistikas jomā. Priekšlikuma 3. pantā noteikts, ka Komisija, pēc apspriešanās ar Eiropas Parlamentu un Padomi ieceļ piecus konsultatīvās padomes locekļus, to skaitā – priekšsēdētāju. Komisijas pārstāvis piedalās kā novērotājs. | Juridisko instrumentu izvēle | 341 | Ierosinātais juridiskais instruments: | 342 | Citi līdzekļi nebūtu piemēroti šādu iemeslu dēļ. Komisijas dienestu 2005. gada 27. jūlija darba dokumentā (C(2005)2817) „Komisijas ekspertu grupu sadarbības sistēma: horizontāli noteikumi un publiskais reģistrs”, kurā Komisija skaidro, ka, no institucionāla viedokļa, ekspertu grupas, tas ir, grupas, kurās ir valsts iestāžu un/vai privātā sektora eksperti, kas palīdz Komisijai īstenot ierosināšanas tiesības un dalībvalstu uzraudzības un koordinēšanas pienākumus, ir jāizveido ar Komisijas lēmumu. Šajā gadījumā Komisijai tomēr bija jāņem vērā nepieciešamība izveidot konsultatīvo padomi saskaņā ar tās pamatmērķi – veicināt Statistikas biroja un Eiropas statistikas sistēmas kopumā neatkarību, integritāti un atbildību, tādejādi stiprinot lietotāju uzticēšanos Eiropas statistikai. Tāpēc, ņemot vērā priekšlikuma mērķi un saturu, atbilstošākais juridiskais instruments ir Eiropas Parlamenta un Padomes lēmums. | IETEKME UZ BUDžETU | 409 | Priekšlikums neietekmē Kopienas budžetu. | PAPILDU INFORMāCIJA | 560 | Eiropas Ekonomikas zona Tā kā šis tiesību akta priekšlikums attiecas uz Eiropas Ekonomikas zonas jautājumu, tas jāpiemēro EEZ. | 1. 2006/0199 (COD) Priekšlikums EIROPAS PARLAMENTA UN PADOMES LĒMUMS ar ko izveido Eiropas statistikas pārvaldības konsultatīvo padomi (Test b’ rilevanza għaż-ŻEE) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 285. pantu, ņemot vērā Komisijas priekšlikumu[2], saskaņā ar Līguma 251. pantā noteikto procedūru[3], tā kā: (1) Vajadzība izstrādāt Eiropas standartus attiecībā uz valsts statistikas institūtu neatkarību, integritāti un atbildību, bija par pamatu tam, ka Statistikas programmas komiteja 2005. gada 24. februāra sanāksmē vienprātīgi apstiprināja Eiropas Statistikas prakses kodeksu[4]. (2) Iepriekš minētajam prakses kodeksam ir divkāršs mērķis, no vienas puses, uzlabot uzticēšanos un paļāvību statistikas iestādēm, ierosinot dažus institucionālus un organizatoriskus pasākumus, un, no otras puses, stiprināt statistikas iestāžu sniegtās un izplatītās statistikas kvalitāti (3) Komisija 2005. gada 25. maija paziņojumā Eiropas Parlamentam un Padomei par valstu un kopienas statistikas iestāžu neatkarību, integritāti un atbildību atzina, ka būtu lietderīgi izveidot ārēju padomdevēju institūciju, kas ieņemtu aktīvu lomu kodeksa ieviešanas uzraudzībā. Ieteikumā, kas datēts ar šo pašu datumu, Komisija paziņoja, ka ir nolēmusi apsvērt priekšlikumu par šādu ārēju padomdevēju institūciju. (4) 2005. gada 8. novembrī Padome nolēma, ka jauna augsta līmeņa padomdevēja institūcija veicinātu Eurostat un – saistībā ar Eiropas Statistikas prakses kodeksa īstenošanas salīdzinošo vērtēšanu - Eiropas statistikas sistēmas neatkarību, integritāti un atbildību un ieteica, ka jaunā institūcija jāveido no nelielas speciālistu grupas, kuri izvēlēti balstoties uz viņu profesionālo pieredzi. (5) Tādēļ jāizveido konsultatīva padome un jānosaka tās pienākumi un struktūra. IR PIEŅĒMUŠI ŠO LĒMUMU. 1. pants Konsultatīvā padome Ar šo ir izveidota konsultatīva padome - „Eiropas statistikas pārvaldības konsultatīvā padome”(turpmāk tekstā- „konsultatīvā padome”). 2. pants Uzdevumi 1. Konsultatīvajai padomei ir šādi uzdevumi: - veicināt Eiropas statistikas ticamību; - iesniegt Komisijai gada ziņojumu par Komisijas ( Eurostat ) veikto Eiropas Statistikas prakses kodeksa īstenošanu. Komisija savukārt to tālāk iesniedz Eiropas Parlamentam un Padomei, - konsultēt Komisiju par atbilstošiem pasākumiem, kas atvieglotu Eiropas Statistikas prakses kodeksa (turpmāk tekstā „prakses kodekss”) īstenošanu Eiropas Statistikas sistēmā, lai uzlabotu statistikas pārvaldību; - konsultēt Komisiju par kvalitātes uzlabošanu un par prakses kodeksa izplatīšanu lietotājiem un datu sniedzējiem; - konsultēt par prakses kodeksa atjaunināšanu un vispārīgajiem noteikumiem un principiem Eiropas Statistikas sistēmas funkcionēšanai kopumā. 2. Komisija var apspriesties ar konsultatīvo padomi jautājumos par lietotāju uzticēšanos Eiropas statistikai. 3. pants Konsultatīvās padomes sastāvs 1. Konsultatīvā padome sastāv no pieciem locekļiem, ieskaitot priekšsēdētāju. Komisijas ( Eurostat ) pārstāvis piedalās kā novērotājs. 2. Konsultatīvās padomes locekļus izvēlas no ekspertiem ar fundamentālām zināšanām statistikas jomā, kuri veic savus pienākumus atbilstoši individuālajai kompetencei. 3. Komisija pēc apspriešanās ar Eiropas Parlamentu un Padomi ieceļ piecus konsultatīvās padomes locekļus un tās priekšsēdētāju uz trīs gadu termiņu. Konsultatīvā padome var nozīmēt ne vairāk kā divus locekļus, kuri var tikt izvēlēti uz vēl vienu trīs gadu termiņu. 4. Ja padomes loceklis atkāpjas no amata pirms termiņa beigām, viņa vietā saskaņā ar šo pantu uz atlikušo laika periodu ieceļ jaunu padomes locekli. 4. pants Tiesvedība 1. Konsultatīvā padome pati pieņem savu reglamentu un publisko to. 2. Konsultatīvās padomes gada ziņojums, kā minēts 2. pantā, ir jāpublisko. Turklāt konsultatīvā padome var izlemt publicēt internetā jebkādus secinājumus, daļējus secinājumus vai darba dokumentu. 3. Konsultatīvās padomes locekļi nedrīkst atklāt informāciju, kas viņiem ir pieejama padomes darbā, ja Komisija informē viņus, ka iegūtā informācija, pieprasītais atzinums vai apspriestais jautājums ir konfidenciāls. 4. Konsultatīvai padomei darbā palīdz Komisijas nodrošināts sekretariāts. Sekretāru ieceļ Komisija pēc apspriešanas ar konsultatīvo padomi. Sekretārs pilda savus pienākumus saskaņā ar padomes norādījumiem. 5. Padomes izdevumus iekļauj Komisijas budžeta tāmēs. 5. pants Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī. Briselē Eiropas Parlamenta vārdā— Padomes vārdā— priekšsēdētājs priekšsēdētājs [1] t.i., partnerību, kas ietver Eurostat , valsts statistikas institūtus un citas valsts statistikas iestādes, kas dalībvalstīs atbild par tās statistikas veidošanu un izplatīšanu, kas nepieciešama Eiropas Savienības darbībai. [2] OV C […], […]., […]. lpp. [3] OV C […], […]., […]. lpp. [4] Pieņemts 2005. gada 24. februārī Statistikas programmu komitejā un izklāstīts Komisijas 2005. gada 25. maija ieteikumā par valstu un kopienas statistikas iestāžu neatkarību, integritāti un atbildību (COM(2005) 217 galīgā redakcija 1)